
Egyes sörfajták antioxidáns hatásainak vizsgálata különböző módszerekkel

Feladatom az volt, hogy egyes, a kereskedelmi forgalomban található gyári és kézműves sörök alapsöreinek és különböző gyümölcs készítményekkel előállított söreinek antioxidáns hatását megvizsgáljam. Az antioxidáns hatás vizsgálatokat három féle módszerrel végeztem, FRAP-módszerrel, TPC-módszerrel és DPPH- eljárással. Első két esetben a kalibrációt galluszsav egyenértékre végeztük (FRAP-módszer esetében még L-aszkorbinsavra is). A kézműves sörök esetében a jobb antioxidáns érték abból származott, hogy a gyümölcsös készítményekben gyümölcs sűrítményt használtak a gyári mintáknál alkalmazott gyümölcslé helyett. A kiértékelés során azt állapítottam meg, hogy a kézműves sörök minden esetben előnyösebb értékeket mutattak, mint a gyári sörök.



